ai4bharat/Pralekha huggingface dataset:
நிதி அமைச்சகம்
பங்குதாரர் பங்கேற்கும் பணிக்குழுவின் புதிய நேரடி வரிச் சட்ட வரைவுக்கான கால அளவு 2018 ஜூன் 15 வரை நீட்டிக்கப்பட்டுள்ளது
தற்போது நிலுவையிலிருக்கும் வருமான வரிச் சட்டம், 1961 ஐ மறுபரிசீலனை செய்வதற்காக அமைக்கப்பட்ட பணிக்குழுவின் கால அளவு மற்றும் நாட்டின் பொருளாதாரத் தேவைகளுக்கு இசைய புதிய நேரடி வரிச் சட்டத்தை வரைவதற்கான கால அளவு 3 மாதங்களுக்கு நீட்டிக்கப்பட்டுள்ளது.
முன்னதாக, பங்குதாரர்கள் மற்றும் பொதுமக்களிடமிருந்து ஆலோசனைகளும், பின்னூட்டங்களும் மின்னஞ்சல் வழியாக வரவேற்கப்பட்டன. 2018 ஏப்ரல் 2-ல் துறையின் வலைதளமான www.incometaxindia.gov.in மூலம் வரவேற்கப்பட்டன.
எனவே பணிக்குழுவின் கால அளவு 3 மாதங்களுக்கு நீடிக்கப்பட்டுள்ளது. அதன்படி ஆலோசனைகளும், பின்னூட்டங்களும் அனுப்புவதற்கான தேதியும் 2018 ஜூன் 15 வரை நீடிக்கப்பட்டுள்ளது.
(Visitor Counter : 93
குடியரசுத் தலைவர் செயலகம்
ஐஏஎஸ் அதிகாரிகள் ஆர்வத்துடனும் தன்முனைப்புடனும் பணியாற்றுவதன் மூலம், 2047 ஆம் ஆண்டு இந்தியாவை மிகவும் வளமானதாகவும், வலிமையானதாகவும் மாற்றமுடியும்; குடியரசு தலைவர் முர்மு
பல்வேறு மத்திய அமைச்சகங்கள் மற்றும் துறைகளில் உதவிச் செயலாளர்களாக நியமிக்கப்பட்டு பணியாற்றி வரும் 2020 ஆம் ஆண்டின் 175 ஐஏஎஸ் அதிகாரிகள் குழுவினர், இன்று குடியரசு தலைவர் மாளிகையில், குடியரசு தலைவர் திருமதி திரௌபதி முர்முவை சந்தித்தனர்.
அதிகாரிகளிடம் உரையாற்றிய குடியரசுத் தலைவர், அரசு ஊழியர்கள் என்ற வகையில், அறிவு, விநியோகச் சங்கிலி, கண்டுபிடிப்பு, தொழில்நுட்ப மேம்பாடு மற்றும் பல்வேறு துறைகளின் உலகளாவிய மையமாக இந்தியா உருவாவதில் அவர்களுக்கு முக்கியப் பங்கு உள்ளது என்றார். அதே சமயம், சமூகம் உள்ளடக்கிய மற்றும் சுற்றுச்சூழலுக்கு நிலையான வளர்ச்சி ஆகிய துறைகளில் இந்தியா எடுத்துள்ள தலைமை நிலையை வலுப்படுத்த வேண்டும் என்று அவர் கேட்டுக் கொண்டார்.
2047 ஆம் ஆண்டிற்குள், 2020 ஆம் ஆண்டு குழுவின் அதிகாரிகள் மிகவும் முக்கிய முடிவுகளை எடுப்பவர்களாக இருப்பார்கள் என்பதை சுட்டிக்காட்டிய குடியரசு தலைவர், ஆர்வத்துடனும் தன் முனைப்புடனும் பணியாற்றுவதன் மூலம், 2047 ஆம் ஆண்டு இந்தியா மிகவும் வளமானதாகவும், வலுவாகவும் இருக்கும் என்பதை உறுதிப்படுத்த முடியும் என்றும் கூறினார். 2047 ஆம் ஆண்டுக்கான இந்தியாவின் அளவுருக்களுக்கு, நவீன மற்றும் சேவை சார்ந்த மனநிலையுடன் பணியாற்ற வேண்டும் என்று அவர் கூறினார். கர்மயோகி இயக்கம் நமது அரசு ஊழியர்களை அவர்களின் அணுகுமுறையில் மிகவும் நவீனமாகவும், ஆற்றல் மிக்கவர்களாகவும், உணர்திறன் மிக்கவர்களாகவும் மாற்றுவதற்கான ஒரு முக்கிய முயற்சி என்று அவர் குறிப்பிட்டார்.
உட்கட்டமைப்பில் அபரிமிதமான வளர்ச்சியுடன், நாட்டின் தொலைதூரப் பகுதிகளுக்குச் செல்வது இலகுவாகியுள்ளதாக குடியரசு தலைவர் தெரிவித்தார். அரசு ஊழியர்கள் தங்கள் பொறுப்பில் உள்ள கடைசி நபர் அல்லது மிகவும் பின்தங்கிய நபரை தொடர்பு கொண்டு அவரது வாழ்க்கை நிலையை மேம்படுத்த வேண்டும் என்று எதிர்பார்க்கப்படுகிறது என்று அவர் கூறினார். எந்தவொரு பொதுநல முயற்சியும் அதன் பலன்களும் ஏழைகள், தாழ்த்தப்பட்டவர்கள் மற்றும் நமது சமூகத்தின் கீழ்மட்டத்தில் உள்ள மக்களைச் சென்றடைந்தால் மட்டுமே உண்மையான வெற்றியைப் பெற முடியும் என்பதை அவர் நினைவூட்டினார். இதுபோன்ற தாழ்த்தப்பட்ட மக்களைச் சென்றடைய அரசு ஊழியர்கள் முயற்சிக்க வேண்டும் என்றும், ஆதரவற்ற மக்கள் உதவிக்காக அவர்களை அணுகுவதில் சிரமப்படக்கூடாது என்றும் அவர் தெரிவித்தார்.
பொதுச் சேவையில் அர்ப்பணிப்பு, நலிந்த பிரிவினரிடம் அனுதாபம் மற்றும் இரக்கம், நேர்மை மற்றும் நன்னடத்தை, பாரபட்சமற்ற தன்மை ஆகியவற்றின் உயர் தரத்தைப் பேணுவதன் மூலம் அரசு ஊழியர்கள் வழிநடத்தப்பட வேண்டும் என்று குடியரசு தலைவர் கூறினார்.
மனித வளர்ச்சி குறியீடுகளின் அடிப்படையில் தங்கள் பிரதேசத்தை முதலாவதாக மாற்ற வேண்டும் என்ற பேரார்வத்துடன் அரசு ஊழியர்கள் செயல்பட வேண்டுமென குடியரசு தலைவர் வலியுறுத்தினார். மேலும் தாழ்த்தப்பட்டவர்களின் வாழ்க்கையை மாற்றியமைப்பதில் அவர்கள் பெருமிதம் கொள்ள வேண்டும். அவர்கள் சேவை செய்யக் கடமைப்பட்ட மக்களிடம் உணர்திறன் கொண்டவர்களாக இருக்க வேண்டும். முழு உலகமும் ஒரு பெரிய குடும்பம் என்பது சிறந்த இந்திய நெறிமுறையின் ஒரு பகுதி என்று கூறிய குடியரசு தலைவர், அகில இந்தியாவே எனது குடும்பம் என்பது அகில இந்திய குடிமைப்பணி அதிகாரிகளின் ஒருங்கிணைந்த நெறிமுறையாக இருக்க வேண்டும் என்று தெரிவித்தார்.
ஜல்சக்தி அமைச்சகம்
ஜல் ஜீவன் மிஷன் திட்டத்தைச் செயல்படுத்துமாறு அசாம் முதல்வருடன் காணொளி மாநாடு மூலமாக மத்திய ஜல் சக்தித் துறை அமைச்சர் விவாதித்தார்
மத்திய ஜல் சக்தித் துறை அமைச்சர் திரு கஜேந்திர சிங் ஷெகாவத், ஜல் ஜீவன் மிஷன் திட்டத்தை அசாம் மாநிலத்தில் நடைமுறைப்படுத்துவது குறித்து அசாம் முதல்வர் திரு சர்பானந்த சோனாவால் உடன் இன்று காணொளி மாநாடு மூலம் விவாதித்தார். நாட்டில் கிராமப்புறப் பகுதிகளில் வாழும் மக்களின் வாழ்க்கைத் தரத்தை மேம்படுத்துவதற்காக, அவர்களுக்கு அடிப்படை வசதிகளை செய்து தர, மத்திய அரசு உறுதி பூண்டுள்ளது. குடிநீர் வழங்குவது என்பது ஒரு சேவை வழங்கும் முறையாகும். தரமான, தேவையான அளவிலான தண்ணீர், உரிய நேரத்தில், தொடர்ந்து முறையாக வழங்கப்பட வேண்டும் என்பதை உறுதி செய்வதற்காக அரசின் முதன்மை திட்டங்களுள் ஒன்றாக ஜல் ஜீவன் மிஷன் திட்டம் செயல்படுத்தப்பட்டு வருகிறது. கிராமத்தில் உள்ள ஒவ்வொரு குடும்பத்திற்கும் அவர்களது வீடுகளிலேயே குடிநீர்க் குழாய் மூலம் குடிநீர் வழங்க தொடர்பு ஏற்படுத்தித் தர வேண்டும் என்பது இந்தத் திட்டத்தின் நோக்கம்.
2024ஆம் ஆண்டுக்குள் அசாம் மாநிலத்தில் உள்ள கிராமங்களில் உள்ள ஒவ்வொரு இல்லத்திலும், குடிநீர்க் குழாய் இணைப்பு ஏற்படுத்தி கொடுப்பதற்கான இலக்கை 100 சதவிகிதம் அடைய வேண்டும் என்று அசாம் இலக்கு நிர்ணயித்துள்ளது. இந்த ஆண்டு டிசம்பர் மாதத்திற்குள் ஆர்சனிக் மற்றும் ஃப்ளோரைடு ஆகியவற்றால் பாதிக்கப்பட்டுள்ள குடியிருப்புப் பகுதிகள் 38 81 பகுதிகளிலும், பாதுகாப்பான குடிநீர் வழங்கப்படுவதற்கு மிகுந்த கவனம் செலுத்துமாறு அசாம் முதல்வர் கேட்டுக் கொள்ளப்பட்டார். JE/ AES பாதிக்கப்பட்டுள்ள 10 மாவட்டங்களில் 14 ஆயிரத்து 725 கிராமங்களில் குழாய் மூலம் குடிநீர் வழங்கும் திட்டத்தைச் செயல்படுத்துமாறு அவர் கேட்டுக் கொள்ளப்பட்டார்
அசாம் மாநிலத்தில் மொத்தமுள்ள 63.35 லட்சம் கிராமப்புற இல்லங்களில் இதுவரை, 1.72 லட்சம் இல்லங்களுக்கு மட்டுமே குடிநீர் குழாய் இணைப்பு வழங்கப்பட்டுள்ளது. 2020- 21ஆம் ஆண்டில் 13.15 லட்சம் இல்லங்களுக்கு குடிநீர்க் குழாய் இணைப்புகள் வழங்க அசாம் திட்டமிட்டுள்ளது.
2021ஆம் ஆண்டில் மாநிலத்துக்கு 1407 கோடி ரூபாய் ஒதுக்கப்பட்டுள்ளது. மாநிலத்தின் பங்கையும் சேர்த்தால் தற்போது மாநிலத்தில் 2072 கோடி ரூபாய் இருக்கும். மாநிலத்தின் செயல்திறன், நிதித்திறன் ஆகியவற்றின் அடிப்படையில், மாநிலத்திற்கு கூடுதல் ஒதுக்கீடு வழங்கப்படும். 15 வது நிதி ஆணைய உதவியாக அசாம் மாநிலத்திற்கு 1604 கோடி ரூபாய் ஒதுக்கப்பட்டுள்ளது. இதில் 50 சதவிகிதம் குடிநீர் வழங்குதல், தூய்மை ஆகிய பணிகளுக்கு பயன்படுத்தப்பட வேண்டும். இந்த நிதி, கிராமங்களுக்குக் குடிநீர் வழங்குதல், பயன்படுத்தக்கூடிய கழிவுநீரை சுத்திகரித்து மறுபயன்பாட்டிற்குப் பயன்படுத்தும் திட்டங்கள், நீண்டகாலச் செயல்பாடு, பராமரிப்பு ஆகியவற்றுக்கு பயன்படுத்தப்பட வேண்டும் என்று மத்திய அமைச்சர் மாநில முதல்வரைக் கேட்டுக் கொண்டார்.
தொலைதொடர்பு மற்றும் தகவல் தொழில்நுட்ப அமைச்சகம்
பார்சல் தொடர்பான சுங்க தகவல் பரிமாற்றம் இந்தியா-அமெரிக்கா தபால் துறைகள் ஒப்பந்தம்
பார்சல் தொடர்பான சுங்கத் தகவல்களை எலக்ட்ரானிக் முறையில் பகிர்ந்து கொள்வதற்கு இந்தியா மற்றும் அமெரிக்கா தபால் துறைகள் இடையே ஒப்பந்தம் கையெழுத்தாகியுள்ளது.
இந்தியா- அமெரிக்கா இடையேயான, 2 பிளஸ் 2 கூட்டத்தில் கலந்து கொள்ள அமெரிக்க வெளியுறவுத்துறை அமைச்சர் மைக் பாம்பியோ, பாதுகாப்புத்துத்துறை அமைச்சர் டாக்டர் மார்க் எஸ்பர் தலைமையில் அமெரிக்க குழுவினர் இந்தியா வந்துள்ளனர்.
இந்த கூட்டத்தில் தபால் பார்சல் தொடர்பான சுங்க தகவல்களை எலக்ட்ரானிக் முறையில் பகிர்ந்து கொள்வதற்கான ஒப்பந்தம் இந்தியா மற்றும் அமெரிக்கா தபால் துறைகளுக்கு இடையே கையெழுத்தானது.
இந்திய தபால் துறை  துணை தலைமை இயக்குனர் திரு பிரணாய் சர்மா, அமெரிக்க தபால் துறை நிர்வாக இயக்குனர் திரு ராபர்ட் ரெய்ன்ஸ் ஜூனியர் ஆகியோர் இந்த ஒப்பந்தத்தில் கையெழுத்திட்டனர்.
இந்த ஒப்பந்தம் மூலம் பார்சல்கள் போய் சேருவதற்கு முன்பே, அது தொடர்பான தகவல்களை இரு நாடுகளும் எலக்ட்ரானிக் முறையில் பகிர்ந்து கொண்டு, சுங்கத் துறை அனுமதியையும் பெற முடியும். இந்த ஒப்பந்தம் இரு நாட்டு தபால் சேவைகளின் நம்பகத்தன்மை மற்றும் பாதுகாப்பை மேம்படுத்தும்.
இந்தியா-அமெரிக்கா இடையே தபால் துறை மூலமாக அதிகளவில் கடிதங்கள் மற்றும் பார்சல் பரிமாற்றம் நடக்கிறது. கடந்த 2019ம் ஆண்டில் இந்தியாவில் இருந்து 20 % விரைவு தபால்களும், 30 சதவீத கடிதங்கள் மற்றும் சிறு பார்சல்கள் தபால் துறை மூலம் சென்றுள்ளன.
அதேபோல் இந்திய தபால் துறை, அமெரிக்காவில் இருந்து, 60% பார்சல்களை பெற்றுள்ளது. குறு, சிறு மற்றும் நடுத்தர தொழில் துறை தயாரிப்புகள், மருந்துகள், நகைகள், அமெரிக்காவுக்கு அதிகளவில் அனுப்பப்படுகின்றன. ஏற்றுமதி பொருட்களுக்கு சுங்கத்துறை அனுமதி விரைவாக கிடைக்க வேண்டும் என்ற ஏற்றுமதியாளர்களின் நீண்ட நாள் கோரிக்கையை இந்த ஒப்பந்தம் மூலம் நிறைவேறியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1667915
பெட்ரோலியம் மற்றம் இயற்கை எரிவாயு அமைச்சகம்
2020 மார்ச் மாதத்திற்கான மாதாந்திர உற்பத்தி அறிக்கை
1.கச்சா எண்ணெய்
2020 மே மாதத்தில் கச்சா எண்ணெய் உற்பத்தி 2602.40 ஆயிரம் மெட்ரிக் டன்கள்  எனும் அளவாக இருந்தது. இலக்கைக் காட்டிலும் இது 3.46 சதவீதம் குறைவு, 2019 மே மாதத்துடன் ஒப்பிடுகையில் 7.06 சதவீதம் குறைவு. 2020இல் ஏப்ரல் முதல் மே வரையிலான காலத்தில் மொத்தக் கச்சா எண்ணெய் உற்பத்தி 5148.22 ஆயிரம் மெட்ரிக் டன்கள்  ஆக இருந்தது. இது இலக்கை விட 2.47 சதவீதம் குறைவு, முந்தைய ஆண்டை விட 6.71 சதவீதம் குறைவு.
2. இயற்கை எரிவாயு
2020 மே மாதத்தில் இயற்கை எரிவாயு உற்பத்தி 2300 MMSCM  அளவாக இருந்தது. இது மாதத்திற்கான இலக்கைவிட 11.32 சதவீதம் குறைவு. 2019 மே மாதத்துடன் ஒப்பிடுகையில் 16.02 சதவீதம் குறைவு. 2020இல் ஏப்ரல் முதல் மே வரையிலான காலத்தில் மொத்த உற்பத்தி 31179.96 4461.33  ஆக இருந்தது. இது இலக்கைவிட 11.11 சதவீதம் குறைவாகவும், முந்தைய ஆண்டைவிட 17.30 சதவீதம் குறைவாகவும் இருந்தது.
3. சுத்திகரிப்பு உற்பத்தி 
2020 மே மாதத்தில் சுத்திகரிப்பு செய்யப்பட்ட எண்ணெயின் அளவு 16347.13 ஆயிரம் மெட்ரிக் டன்  ஆக இருந்தது. இது அந்த மாதத்திற்கான இலக்கைவிட 22.88 சதவீதம் குறைவு. 2019 மே மாதத்துடன் ஒப்பிடுகையில் 24.24 சதவீதம் குறைவு. 2020 ஏப்ரல் முதல் மே வரையிலான காலத்தில் சுத்திகரிப்பு அளவு 31092.30 ஆயிரம் மெட்ரிக் டன்  ஆக இருந்தது. இது இலக்கை விட 22.47 சதவீதம் குறைவு. முந்தைய ஆண்டை விட 26.46 சதவீதம் குறைவு.
4. பெட்ரோலியப் பொருள்களின் உற்பத்தி
2020 மே மாதத்தில் சுத்திகரிப்பு செய்யப்பட்ட பெட்ரோலிய தயாரிப்புகளின் உற்பத்தி அளவு 17281.78 ஆயிரம் மெட்ரிக் டன்  ஆக இருந்தது. இது அந்த மாதத்திற்கான இலக்கை விட 20.15 சதவீதம் குறைவு. 2019 மே மாதத்துடன் ஒப்பிடுகையில் 21.26 சதவீதம் குறைவு. 2020 ஏப்ரல் முதல் மே வரையிலான காலத்தில் சுத்திகரிப்பு அளவு 33241.59 ஆயிரம் மெட்ரிக் டன்  ஆக இருந்தது. இது இலக்கை விட 18.98 சதவீதம் குறைவு. முந்தைய ஆண்டை விட 22.68 சதவீதம் குறைவு.
(Visitor Counter : 143
வெளியுறவுத்துறை அமைச்சகம்
மத்திய வெளியுறவுத் துறை அமைச்சகத்தில் மொழிபெயர்ப்பாளர் பணி பிரிவில் இணை செயலர் அளவிலான இரண்டு பணியிடங்களை உருவாக்க மத்திய அமைச்சரவை ஒப்புதல்
மத்திய வெளியுறவுத் துறை அமைச்சகத்தில் மொழிபெயர்ப்பாளர் பணிப் பிரிவில் இரண்டு இணை செயலர் அளவிலான இரண்டு பணியிடங்களை உருவாக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
மொழிபெயர்ப்பாளர்கள் பணிப் பிரிவில் உள்ள நிபுணத்துவத்தை பெருக்கவும், மொழிபெயர்ப்பாளர்களின் பயிற்சிக்கு தேவையான சிறப்பு தேவைகளை நிறைவேற்றவும் இந்த முடிவு உதவியாக அமையும்.
சர்வதேச அளவில் இந்திய அரசுக்கு அதிகரித்துவரும் உயர் மட்ட இருத்தரப்பு மற்றும் பலதரப்பு உறவினை கருத்தில் கொள்ளும்போது அதிகரித்துவரும் முக்கிய மொழிபெயர்ப்பாளர்களுக்கான தேவைகளை நிறைவேற்ற இது மிகவும் அவசியம்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் மோடியால் அறிமுகப்படுத்தப்பட்டுள்ள தேசிய கல்விக் கொள்கை 2020, உலகளாவிய தேவைகளுக்கேற்ப மாற்றியமைக்கும் என மத்திய அமைச்சர் டாக்டர்.ஜிதேந்திர சிங் தெரிவித்துள்ளார்
பிரதமர் மோடியால் அறிமுகப்படுத்தப்பட்டுள்ள தேசிய கல்விக் கொள்கை 2020, உலகளாவிய தேவைகளுக்கு ஏற்ப இந்தியாவின் கல்விக் கொள்கையை மாற்றியமைக்கும் என்று, மத்திய அறிவியல், தொழில்நுட்பம் மற்றும் பிரதமர் அலுவலக இணையமைச்சர் டாக்டர்.ஜிதேந்திர சிங் தெரிவித்தார்.
2022 கல்வி உச்சி மாநாட்டில் உரையாற்றிய டாக்டர்.ஜிதேந்திர சிங், “புதிய கல்விக் கொள்கை முற்போக்கான மற்றும் தொலைநோக்கு பார்வை கொண்டது மட்டுமல்ல. சுதந்திரம் பெற்ற பிறகு இந்தியாவில் ஏற்பட்டுள்ள மிகப்பெரிய சீர்திருத்தம் என்றும், இது 21-ம் நூற்றாண்டில், இந்தியாவின் வளர்ந்து வரும் தேவைகளுக்கு ஏற்ப உள்ளதாகவும் கூறினார். மாணவர்களின் பட்டப்படிப்பில் மட்டும் கவனம் செலுத்தாமல், அறிவு, திறமை மற்றும் திறன் ஆகியவற்றுக்கும் முன்னுரிமை அளிப்பதாகவும், மாணவர்கள் மற்றும் இளம் அறிஞர்களுக்கு, அவர்களின் திறமை மற்றும் தனிப்பட்ட சூழல்களை பொறுத்து தங்களின் விருப்பங்களை நிறைவேற்றி கொள்வதற்கான வாய்ப்பையும் அளிக்கிறது என்றும் அவர் மேலும் தெரிவித்தார்.
தேசிய கல்விக் கொள்கை 2020-ன் சிறப்புகளை பற்றி குறிப்பிட்ட டாக்டர்.ஜிதேந்திர சிங், நுழைவதற்கும், வெளியேறுவதற்கும் பல்வேறு வாய்ப்புகளை வழங்குவது பாராட்டப்பட வேண்டிய ஒன்று. கல்வியில் உள்ள இந்த நெகிழ்வுத்தன்மை, மாணவர்களின் கற்றல் மற்றும் திறமையைப் பொறுத்து, வெவ்வேறு காலகட்டத்தில், வெவ்வேறு தொழில் வாய்ப்புகளை பெறுவதில் அவர்களுக்கு சாதகமான சூழலை ஏற்படுத்தும் என்று குறிப்பிட்டார்.
அமெரிக்கா மற்றும் ஐரோப்பிய யூனியனுடன் ஒப்பிடும்போது, தற்போது 40 மில்லியன் இந்தியர்கள் உயர் கல்வி பயில்வதாக டாக்டர்.ஜிதேந்திர சிங் கூறினார். புதிய கல்விக் கொள்கை இந்த எண்ணிக்கையை இரட்டிப்பாக்க முயல்வதாகவும் தெரிவித்தார். இது மிகப்பெரிய இலக்கு என்றாலும், அது அடைய கூடிய ஒன்று எனவும் அவர் தெரிவித்தார்.
தேசிய கல்விக் கொள்கையின் பாராட்டத்தக்க அம்சங்களில் ஒன்று, கல்லூரிகள் மற்றும் பல்கலைக் கழகங்களின் பாடத்திட்டங்களில் தொழில்முனைவோர்களை இணைப்பதற்கான வாய்ப்பு. இது சரியான முறையில் நடைமுறைப்படுத்தப்பட்டால், நாட்டின் பொருளாதார வளர்ச்சிக்கு மிகக் குறுகிய காலத்தில் உத்வேகத்தை அளிக்கும் ஆற்றலை கொண்டிருப்பதாக டாக்டர்.ஜிதேந்திர சிங் தெரிவித்தார்.
சமீபத்திய தொழில்நுட்பங்களை பெறுதல், மேம்படுத்துதல் மற்றும் விரிவுப்படுத்துதல் ஆகியவற்றில் இந்தியா கவனம் செலுத்தி வருவதாக டாக்டர்.ஜிதேந்திர சிங் குறிப்பிட்டார்.
பல்வேறு அணுகுமுறைகள் மூலம் இந்தியாவின் கல்வி முறையை மாற்றி அமைப்தற்காக தேசிய கல்விக் கொள்கை தொடங்கப்பட்டதாக கூறி டாக்டர்.ஜிதேந்திர சிங் தனது உரையை நிறைவு செய்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1856287
அறிவியல் மற்றும் தொழில்நுட்பத்துறை
தேசிய ஆராய்ச்சி மேம்பாட்டுக்கு கழகம் மற்றும் தேசிய வான்வெளி சோதனைக் கூடம் ஆகியன வான்வெளிப் பொறியியல் தொடக்கநிலை நிறுவனங்களுக்கு அடைகாத்தல் எனப்படும் முழு வளர்ச்சி நிலை எய்துவதில் உதவும்
தொடக்கநிலை நிறுவனங்கள் புதுமைப்படைப்பை பொது நீரோட்டத்துக்கு கொண்டு வரும் முயற்சிகளாகும். இதற்கான செயல் திட்டம் எளிமையாக்குதல் மற்றும் கைப்பிடித்து அழைத்துச் செல்லுதல் ஆகியவற்றில் முக்கிய கவனம் செலுத்தும்.
தொடக்கநிலை நிறுவனங்களின் மற்றொரு முக்கிய அம்சம் தொழில்துறை – கல்வி நிறுவனங்கள் ஒத்துழைப்பு மற்றும் அடைகாத்தல் எனப்படும் முழு வளர்ச்சி
நிலை எய்துவதில் உதவுவது ஆகும். இந்த அம்சங்களைக் கருத்தில் கொண்டு, தேசிய ஆராய்ச்சி மேம்பாட்டுக்கு கழகம் மற்றும் அறிவியல்- தொழிலியல் ஆராய்ச்சி சபையின் தேசிய வான்வெளி சோதனைக் கூடம் ஆகியன தனியார் வெளிநிதியுடன், வளர்ந்து வரும் வான்வெளித் தொழில்நுட்பத் துறையில் தொடக்க நிலை நிறுவனங்களுக்கு உதவ புதுமைப் படைப்பு மற்றும் அடைகாத்தல் மையங்களை
அமைக்க முன்வந்துள்ளன. இந்தத் திட்டத்தின்படி வான்வெளித் தொழில்நுட்பத்துறை சார்ந்த தொடக்க நிலை நிறுவனங்கள் முழு வளர்ச்சி அடைய உதவும் வகையில், போதனை அறிவுரைகள் வழங்கப்படுவதுடன் அவற்றின் உற்பத்திப் பொருட்கள் மேம்பாடு மற்றும் மதிப்பீடு ஆகியவற்றில் ஆதரவும் வழங்கப்படும். "முக்கிய உயர் தொழில்நுட்பத் துறையான வான்வெளிப் பொறியியல் துறையில் தொடக்கநிலை நிறுவங்களை மேம்படுத்த தேசிய ஆராய்ச்சி
மேம்பாட்டுக்கு கழகம் மற்றும் அறிவியல்- தொழிலியல் ஆராய்ச்சி சபையின் தேசிய வான்வெளி சோதனைக் கூடம் ஆகியன புதுமையான ஒத்துழைப்பை ஏற்படுத்தி இருப்பது வரலாற்று முக்கியத்துவம் வாய்ந்தது. பல்வேறு துறை சார்ந்த பணிகளில் ஈடுபட்டுள்ள மத்திய ஆராய்ச்சி மேம்பாட்டுக் கழகத்தின் இதர ஆய்வுக்கு கூடங்கள், புதுமைப் படைப்பு மற்றும் அடைகாக்கும்
மையங்களை அமைக்க இந்த ஒத்துழைப்பு வழிவகுக்கும் " என்று தேசிய ஆராய்ச்சி மேம்பாட்டுக் கழக முதன்மை நிர்வாக இயக்குனர் டாக்டர் எச் புருஷோத்தமன் கூறினார். " மேலும் இந்த கால கட்டத்தில் மிக அவசியமான, நாட்டின் இளைஞர்களுக்கு வேலைவாய்ப்புகளை உருவாக்குவதிலும் இந்த ஒத்துழைப்பு உதவும்" என்று அவர் தெரிவித்தார்.
டாக்டர் எச் புருஷோத்தமன் மற்றும் அறிவியல்- தொழிலியல் ஆராய்ச்சி சபையின் தேசிய வான்வெளி சோதனைக் கூட இயக்குனர் டாக்டர் ஜிதேந்திர ஜெ.ஜாதவ் கையெழுத்திட்ட இந்த ஒத்துழைப்பு ஒப்பந்த ஆவணங்கள் இவற்றின் பிரதிநிதிகளிடையே பரிமாறிக் கொள்ளப்பட்டன. மத்திய அறிவியல் மற்றும் தொழிலியல் ஆராய்ச்சித் துறைச் செயலாளர், டாக்டர் சி மான்டே, அறிவியல் தொழிலியல் ஆராய்ச்சி சபைத் தலைமை இயக்குனர் திரு ஆர். வைத்தீஸ்வரன், மத்திய அறிவியல் மற்றும் தொழிலியல் ஆராய்ச்சித் துறை இணைச் செயலர், அறிவியல் தொழிலியல் ஆராய்ச்சி சபை, தேசிய வான்வெளி ஆராய்ச்சி கூடம் ஆகியற்றின் உயர் அதிகாரிகள் முன்னிலையில் இந்த ஆவணப் பரிமாற்றம் நடைபெற்றது.
-----
(Visitor Counter : 132
நிதி அமைச்சகம்
அரசு பங்குகள் ஏல அறிவிப்பு வெளியீடு
‘2023ம் ஆண்டுக்கான, அரசு பங்கில் 4.48 சதவீதத்தை ரூ.6,000 கோடிக்கும், 2033ம் ஆண்டுக்கான பங்கு பத்திரங்களை ரூ.2,000 கோடிக்கும், 2035ம் ஆண்டுக்கான அரசு பங்குகளில் 6.22 சதவீதத்தை ரூ.9,000 கோடிக்கும், 2050ம் ஆண்டுக்கான அரசு பங்கில் 6.67 சதவீதத்தை ரூ.5 ஆயிரம் கோடிக்கும் ஏலம் விடுவதற்கான அறிவிப்பை மத்திய அரசு வெளியிட்டுள்ளது. இந்த ஏலம் ரிசர்வ் வங்கியின் மும்பை அலுவலகத்தில் 2020, டிசம்பர் 18ம் தேதி நடத்தப்படும்.
அரசுப் பங்குகள் ஏலத்தில், 5 சதவீதம் வரை, தனி நபர்களுக்கும், நிறுவனங்களுக்கும் போட்டியில்லா ஏல திட்டத்தின் கீழ் ஒதுக்கீடு செய்யப்படும்.
போட்டி மற்றும் போட்டியில்லா ஏலங்கள் ரிசர்வ் வங்கியின் இ-கூபர் அமைப்பில் எலக்ட்ரானிக் முறையில் டிசம்பர் 18ம் தேதி தாக்கல் செய்யப்பட வேண்டும். போட்டியில்லா ஏலங்கள் காலை 10.30 மணி முதல் 11 மணி வரையும், போட்டி ஏலங்கள் காலை 10.30 மணி முதல் 11.30 மணி வரையும் தாக்கல் செய்ய வேண்டும்.
இந்த ஏல முடிவுகள் 2020, டிசம்பர் 18ம் தேதி அறிவிக்கப்படும். ஏலத்தில் வென்றவர்கள், 2020 டிசம்பர் 21ம் தேதிக்குள் பணம் செலுத்த வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1680584
----
(Visitor Counter : 75
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்புமருந்து வழங்கல்: பொய்களும் உண்மைகளும்
தற்போதைய கொவிட்-19 இலவச தடுப்புமருந்து வழங்கல் நடவடிக்கையின் போது 18-44 வயது முன்னுரிமை பிரிவில் உள்ளளவர்களுக்கு இலவச தடுப்பூசிகளை தில்லி அரசு வழங்கவில்லை என்று சில ஊடக செய்திகள் தெரிவிக்கின்றன.
நேரடி மாநில கொள்முதலின் கீழ் வரும் மொத்த கொவிட்-19 தடுப்புமருந்துகளும் 2021 ஜூன் 21-க்குள் மாநிலங்களுக்கு விநியோகிக்கப்படுவதை இந்திய அரசு உறுதி செய்துள்ளது என்று தெளிவுப்படுத்தப்படுகிறது.
மாநில கொள்முதல் தரவுகளின் படி, நேரடி மாநில கொள்முதலின் கீழ் ஒதுக்கப்பட்ட 5.6 லட்சம் டோஸ்களும் தடுப்புமருந்து உற்பத்தியாளர்களால் 21 ஜூனுக்கு முன்னதாக தில்லிக்கு விநியோகிக்கப்பட்டு விட்டன. மேலும், இந்திய அரசின் கொள்முதலின் கீழ் கூடுதலாக 8.8 லட்சம் டோஸ்களும் தில்லிக்கு இலவசமாக வழங்கப்பட்ட நிலையில், 2021 ஜூன் மாத இறுதிக்குள் இன்னும் தடுப்புமருந்துகள் வழங்கப்படும். 2021 ஜூன் 22-ன் படி, 9.9 லட்சம் டோஸ்கள் தில்லியிடம் பயன்படுத்தப்படாமல் இருக்கின்றன.
2021 ஜூன் 21-ல் இருந்து, மாநில அரசு மற்றும் மத்திய அரசு கொள்முதல்கள் ஆகிய இரண்டும் 18 வயதுக்கு மேல் உள்ளவர்களுக்கு இலவசமாக வழங்கப்பட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1729396
சுகாதாரம் மற்றும் குடும்ப நலத்துறை அமைச்சகம்
கருப்பு பூஞ்சை தொற்றுக்கு சிகிச்சை அளிக்க பயன்படும் ‘ஆம்போடெரிசின்-பி’ மருந்து : விநியோகத்தை அதிகரிக்க அனைத்து முயற்சிகளும் எடுக்கிறது மத்திய அரசு
கொவிட் மேலாண்மைக்கான மருந்து கொள்முதல் மற்றும் பரிசோதனைகளில், முழு அணுகுமுறையுடன், மாநிலங்கள் மற்றும் யூனியன் பிரதேசங்களுக்கு மத்திய அரசு உதவி வருகிறது. கடந்தாண்டு ஏப்ரல் முதல் மருந்துகள், மருத்துவ உபகரணங்கள், பிபிஇ உடைகள், முகக்கவசங்கள் போன்றவை கிடைப்பதை உறுதி செய்வதில், மாநிலங்கள் மற்றும் யூனியன் பிரதேசங்களுக்கு மத்திய அரசு உதவி வருகிறது.
கடந்த சில நாட்களாக, கொவிட் தொற்று ஏற்பட்டவர்களுக்கு மியூகோமிகோசிஸ் எனப்படும் கருப்பு பூஞ்சை தொற்று ஏற்படுவது அதிகரித்துள்ளதாக பல மாநிலங்கள் மற்றும் யூனியன் பிரதேசங்கள் தெரிவித்துள்ளன. இதற்கான ‘ஆம்போடெரிசின்-பி’ மருந்துக்கு பற்றாக்குறை நிலவுவதாகவும் தெரிவிக்கப்பட்டுள்ளது.
ஆம்போடெரிசின்-பி மருந்தின் உள்நாட்டு உற்பத்தியை அதிகரிக்க மத்திய சுகாதாரத்துறை அமைச்சகம், மருந்துகள் துறை மற்றும் வெளியுறவுத்துறை அமைச்சகம் செயல்திறன் மிக்க முயற்சிகளை மேற்கொண்டு வருகிறது.
தற்போது நம் நாட்டில் 5 நிறுவனங்கள் ஆம்போடெரிசின்-பி மருந்தை தயாரிக்கின்றன. ஒரு நிறுவனம் அதை இறக்குமதி செய்து வருகிறது.
1. பாரத் சீரம்ஸ் மற்றும் தடுப்பூசி நிறுவனம்.
2. பிடிஆர் பார்மாடிக்கல்ஸ் நிறுவனம்
3. சன் பார்மா நிறுவனம்
4. சிப்லா
5. லைப் கேர் இன்னோவேஷன்
6. மிலன் லேப்ஸ் 
இது தவிர, இந்த மருந்தை இறக்குமதி செய்வதற்கான முயற்சிகளும் மேற்கொள்ளப்பட்டுள்ளன. இந்த மாதத்தில் 3,63,000 குப்பிகள் ஆம்போடெரிசின்-பி இறக்குமதி செய்யப்படும். இதன் மூலம் உள்நாட்டு உற்பத்தியோடு சேர்த்து 5,26,752 குப்பிகள் ஆம்போடெரிசின்-பி கிடைக்கும்.
அடுத்த மாதம் 3,15,000 குப்பிகள் ஆம்போடெரிசின்-பி இறக்குமதி செய்யப்படும். ஆகையால் உள்நாட்டு உற்பத்தியோடு சேர்த்து அடுத்த மாதம் 5,70,114 குப்பிகள் ஆம்போடெரிசின்-பி கிடைக்கும்.
மத்திய அரசின் முயற்சிகள் காரணமாக, மேலும் 5 தயாரிப்பு நிறுவனங்களுக்கு, இந்த மருந்தை தயாரிக்க உரிமம் வழங்கப்பட்டுள்ளது. அவற்றின் விவரம்:
1. நாட்கோ பார்மாடிக்கல்ஸ், ஐதராபாத்
2. அலம்பிக் பார்மாடிக்கல்ஸ், வதோதரா.
3. குஃபிக் பயோசயின்ஸ் லிமிடெட், குஜராத்
4. எம்கியூர் பார்மாடிக்கல்ஸ், புனே
5. லைகா, குஜராத்
மொத்தம் இந்த நிறுவனங்கள், 2021 ஜூலை மாதம் முதல் ஆம்போடெரிசின்-பி மருந்தை மாதம் ஒன்றுக்கு 1,11,000 குப்பிகள் என்ற அளவில் உற்பத்தி செய்ய தொடங்கும். இந்த நிறுவனங்கள் முன்கூட்டியே உற்பத்தி தொடங்க மத்திய சுகாதாரத்துறை அமைச்சகம், மற்றும் மருந்துகள் துறை முயற்சி மேற்கொண்டு வருகிறது. இதன் மூலம் கூடுதல் விநியோகம் ஜூன் மாதம் தொடங்கும்.
மேலும் விவரங்களுக்கு கீழே உள்ள ஆங்கில செய்திக் குறிப்பைக் காணவும்.
https://pib.gov.in/PressReleasePage.aspx?PRID=1720563
புதிய மற்றும் புதுப்பிக்கத்தக்க எரிசக்தி அமைச்சகம்
இந்திய புதுப்பிக்கத்தக்க எரிசக்தி மேம்பாட்டு முகமை அதிகப்பட்ச வருடாந்திர கடன் விடுவிப்பு மற்றும் கடன் ஒப்புதல்
2022-23 நிதியாண்டில் இந்திய புதுப்பிக்கத்தக்க எரிசக்தி முகமை அதிகபட்சமாக ரூ.16,320 கோடி கடன் தொகையை விடுவித்து சாதனைப் படைத்துள்ளது. முன்னதாக, 2021-22-ம் நிதியாண்டில் ரூ.16, 071 கோடி கடன்தொகை வழங்கப்பட்டது. இதேபோல், இந்திய புதுப்பிக்கத்தக்க எரிசக்தி முகமை 2021-22 நிதியாண்டில் ரூ. 23,921 கோடி கடன் தொகையை வழங்க ஒப்புதல் அளித்திருந்தது. 2023, மார்ச் 27ம் தேதி வரை ரூ.32,578 கோடி கடன் வழங்க ஒப்பதல் அளித்துள்ளது.
இந்த நிறுவனம் இந்தியாவின் நீடித்த மற்றும் தூய எரிசக்தி எதிர்காலத்தை உறுதி செய்வதற்காக, நாடு முழுவதும் செயல்படுத்தப்படும் புதுப்பிக்கத்தக்க எரிசக்தி திட்டங்களுக்கு தேவையான நிதியுதவிகளை வழங்கி வருகிறது.
இந்த முகமையின் சாதனை குறித்து கருத்து தெரிவித்த அதன் தலைவர் மற்றும் மேலாண்மை இயக்குநர் திரு பிரதாப் குமார் தாஸ், முன்னெப்போதும் இல்லாத வகையில் கடன்தொகை விடுவிப்பு மற்றும் கடன் தொகை ஒப்புதல் வழங்கி சாதனை படைத்திருப்பதன் மூலம், இந்தியாவின் புதுபிக்கத்தக்க எரிசக்தித் திட்டங்களுக்கு நிதி வழங்கி அதனை முன்னிறுத்தும் இலக்கை தங்கள் நிறுவனம் பிரதிபலிப்பதாக கூறினார். இதன் மூலம் நாட்டின் புதுப்பிக்கத்தக்க எரிசக்தித் துறையில் முன்னணி நிதி நிறுவனமாக இந்த நிறுவனம் முன்னேறும் என்ற நம்பிக்கை இருப்பதாகவும் அவர் குறிப்பிட்டார்.